2.

Dodatok 3 sa nahrádza takto: „Dodatok 3 Formulár SNOWTAM POKYNY NA VYPLNENIE FORMULÁRA SNOWTAM 1. Všeobecné zásady a) Pri hlásení, ktoré sa týka viac než jednej vzletovej a pristávacej dráhy, sa zopakujú položky od B do H (oddiel pre výpočet výkonnosti letúna). b) Písmená použité na označenie položiek sa používajú iba ako referenčná pomôcka a v správach sa neuvádzajú. Písmená M (povinné), C (podmienené) a O (nepovinné) označujú použitie a informácie a uvádzajú sa v súlade s vysvetlením uvedeným ďalej. c) Používať sa musia jednotky metrickej sústavy a ich značky sa neuvádzajú. d) Maximálna dĺžka platnosti SNOWTAM je 8 hodín. Nové oznámenie SNOWTAM sa musí vydať vždy po prijatí novej správy o podmienkach na vzletovej a pristávacej dráhe. e) Oznámením SNOWTAM sa ruší predchádzajúce oznámenie SNOWTAM. f) Na uľahčenie automatického spracovania správ SNOWTAM v počítačových databázach slúži skrátené záhlavie: ‚TTAAiiii CCCC MMYYGGgg (BBB)‘. Význam týchto symbolov je takýto: TT = označenie údajov pre SNOWTAM = SW, AA = geografické označenie pre členský štát, napr. LF = FRANCÚZSKO, iiii = poradové číslo SNOWTAM v štvorčíselnej skupine, CCCC = štvorpísmenový miestny identifikačný kód letiska, ktorého sa SNOWTAM týka, MMYYGGgg = dátum/čas pozorovania/merania, kde: MM = mesiac, napr. január = 01, december = 12, YY = deň v mesiaci, GGgg = čas UTC v hodinách (GG) a minútach (gg), (BBB) = voliteľná skupina pre: opravu prípadnej chyby v správe SNOWTAM vyslanej predtým pod rovnakým poradovým číslom = COR. Zátvorky pri (BBB) znamenajú, že táto skupina je voliteľná. Pri hlásení, ktoré sa týka viac než jednej vzletovej a pristávacej dráhy, a v prípade, keď sa jednotlivé dátumy/časy pozorovania/posúdenia uvádzajú opakovaním položky B, sa v skrátenom záhlaví musí uviesť posledný dátum/čas pozorovania/posúdenia (MMYYGGgg). g) Slovo ‚SNOWTAM‘ vo formulári SNOWTAM a poradové číslo SNOWTAM ako štvorčíselná skupina sa musia oddeliť medzerou, napr. SNOWTAM 0124. h) V záujme čitateľnosti správy SNOWTAM sa po poradovom čísle SNOWTAM, po položke A a po oddiele pre výpočet výkonnosti letúna musí zakaždým vložiť nový riadok. i) Pri hlásení, ktoré sa týka viac než jednej vzletovej a pristávacej dráhy, sa zopakujú informácie v oddiele pre výpočet výkonnosti letúna od dátumu a času posúdenia pre každú vzletovú a pristávaciu dráhu ešte pred informáciami uvádzanými v oddiele situačného povedomia. j) Povinné informácie sú: 1. MIESTNY IDENTIFIKAČNÝ KÓD LETISKA; 2. DÁTUM A ČAS POSÚDENIA; 3. NIŽŠIE ČÍSELNÉ OZNAČENIE VZLETOVEJ A PRISTÁVACEJ DRÁHY; 4. KÓD PODMIENOK NA VZLETOVEJ A PRISTÁVACEJ DRÁHE NA KAŽDEJ TRETINE DRÁHY a 5. OPIS PODMIENOK NA KAŽDEJ TRETINE VZLETOVEJ A PRISTÁVACEJ DRÁHY [keď sa ako kód podmienky na vzletovej a pristávacej dráhe (RWYCC) uvádza 0 – 6]. 2. Oddiel pre výpočet výkonnosti letúna Položka A – Miestny identifikačný kód letiska (štvorpísmenový miestny identifikačný kód). Položka B – Dátum a čas posúdenia (osemčíselná skupina označujúca dátum/čas pozorovania v poradí mesiac, deň, hodina a minúty v UTC). Položka C – Nižšie číselné označenie vzletovej a pristávacej dráhy (nn[L] alebo nn[C] alebo nn[R]). Uvádza sa iba jedno označenie vzletovej a pristávacej dráhy a vždy sa musí uviesť nižšie číselné označenie. Položka D – Kód podmienky na vzletovej a pristávacej dráhe pre každú tretinu dráhy. Pre každú tretinu vzletovej a pristávacej dráhy sa uvedie iba jedna číslica (0, 1, 2, 3, 4, 5 alebo 6) a jednotlivé číslice sa oddelia lomkou (n/n/n). Položka E – Percento pokrytia každej tretiny vzletovej a pristávacej dráhy. Pri uvádzaní tohto údaja sa použijú hodnoty 25, 50, 75 alebo 100 pre každú tretinu vzletovej a pristávacej dráhy oddelené lomkou ([n]nn/[n]nn/[n]nn). Tieto informácie sa poskytujú len vtedy, ak sa uvádza opis podmienok pre každú tretinu vzletovej a pristávacej dráhy (položka G), ktorá bola nahlásená ako iná než ‚DRY‘ (suchá). Ak podmienky nie sú nahlásené, vyznačí sa to uvedením písmen ‚NR‘ pre príslušné tretiny vzletovej a pristávacej dráhy. Položka F – Hĺbka sypkého kontaminantu pre každú tretinu vzletovej a pristávacej dráhy. Pri uvádzaní tohto údaja sa použijú hodnoty v milimetroch pre každú tretinu vzletovej a pristávacej dráhy oddelené lomkou (nn/nn/nn alebo nnn/nnn/nnn). Tieto informácie sa poskytujú iba v prípade týchto druhov kontaminácií: — stojatá voda, hodnoty, ktoré majú byť nahlásené, sú 04, potom sa uvedie zmeraná hodnota. Význačné zmeny 3 mm, — kašovitý sneh, hodnoty, ktoré majú byť nahlásené, sú 03, potom sa uvedie zmeraná hodnota. Význačné zmeny 3 mm, — mokrý sneh, hodnoty, ktoré majú byť nahlásené, sú 03, potom sa uvedie zmeraná hodnota. Význačné zmeny 5 mm a — suchý sneh, hodnoty, ktoré majú byť nahlásené, sú 03, potom sa uvedie zmeraná hodnota. Význačné zmeny 20 mm. Ak podmienky nie sú nahlásené, vyznačí sa to uvedením písmen ‚NR‘ pre príslušné tretiny vzletovej a pristávacej dráhy. Položka G – Opis podmienok na každej tretine vzletovej a pristávacej dráhy. Uviesť sa musí ktorýkoľvek z týchto opisov podmienok pre každú tretinu vzletovej a pristávacej dráhy a navzájom sa musia oddeliť lomkou. COMPACTED SNOW (kompaktný sneh) DRY SNOW (suchý sneh) DRY SNOW ON TOP OF COMPACTED SNOW (suchý sneh na vrstve kompaktného snehu) DRY SNOW ON TOP OF ICE (suchý sneh na vrstve ľadu) FROST (námraza) ICE (ľad) SLIPPERY WET (klzká a vlhká) SLUSH (kašovitý sneh) SPECIALLY PREPARED WINTER RUNWAY (osobitne pripravená zimná vzletová a pristávacia dráha) STANDING WATER (stojatá voda) WATER ON TOP OF COMPACTED SNOW (voda na vrstve kompaktného snehu) WET (vlhká) WET ICE (čiastočne roztopený ľad) WET SNOW (mokrý sneh) WET SNOW ON TOP OF COMPACTED SNOW (mokrý sneh na vrstve kompaktného snehu) WET SNOW ON TOP OF ICE (mokrý sneh na vrstve ľadu) DRY (SUCHÁ) (uvádza sa iba v prípade, že na dráhe nie je žiadna vrstva kontaminantu) Ak podmienky nie sú nahlásené, vyznačí sa to uvedením písmen ‚NR‘ pre príslušné tretiny vzletovej a pristávacej dráhy. Položka H – Šírka vzletovej a pristávacej dráhy, pre ktorú platia kódy podmienok na vzletovej a pristávacej dráhe. Šírka v metroch sa musí uviesť, ak je menšia ako publikovaná šírka vzletovej a pristávacej dráhy. 3. Oddiel situačného povedomia Prvky v oddiele situačného povedomia sa musia končiť bodkou. Prvky v oddiele situačného povedomia, v prípade ktorých neexistujú nijaké informácie alebo v prípade ktorých neboli splnené okolnosti, ktoré sú podmienkou na publikovanie, sa musia úplne vynechať. Položka I – Skrátená dĺžka vzletovej a pristávacej dráhy. Uviesť sa musí príslušné označenie vzletovej a pristávacej dráhy a dostupná dĺžka v metroch (napr. RWY nn [L] alebo nn [C] alebo nn [R] REDUCED TO [n]nnn). Táto informácia je podmienená v prípade, keď bolo oznámenie NOTAM vydané s novým súborom vyhlásených dĺžok. Položka J – Zvírený sneh na vzletovej a pristávacej dráhe. V prípade nahlásenia sa v oznámení musí uviesť výraz ‚DRIFTING SNOW‘ (zvírený sneh) nasledovaný medzerou ‚DRIFTING SNOW‘ (RWY nn alebo RWY nn[L] alebo nn[C] alebo nn[R] DRIFTING SNOW). Položka K – Sypký piesok na vzletovej a pristávacej dráhe. V prípade nahlásenia prítomnosti sypkého piesku na vzletovej a pristávacej dráhe sa v oznámení musí uviesť nižšie číselné označenie vzletovej a pristávacej dráhy nasledované medzerou a výrazom ‚LOOSE SAND‘ (sypký piesok) (RWY nn alebo RWY nn[L] alebo nn[C] alebo nn[R] LOOSE SAND). Položka L – Chemické ošetrenie vzletovej a pristávacej dráhy. V prípade nahlásenia použitia chemického ošetrenia sa v oznámení musí uviesť nižšie číselné označenie vzletovej a pristávacej dráhy nasledované medzerou a výrazom ‚CHEMICALLY TREATED‘ (chemický posyp) (RWY nn alebo RWY nn[L] alebo nn[C] alebo nn[R] CHEMICALLY TREATED). Položka M – Snehové záveje na vzletovej a pristávacej dráhe. V prípade nahlásenia prítomnosti snehových závejov na vzletovej a pristávacej dráhe sa v oznámení musí uviesť nižšie číselné označenie vzletovej a pristávacej dráhy nasledované medzerou a výrazom ‚SNOWBANK‘ (snehový závej) a medzerou a písmenom ‚L‘ (vľavo) alebo ‚R‘ (vpravo) alebo ‚LR‘ (na obidvoch stranách), so vzdialenosťou od osovej čiary ‚FM CL‘ uvedenou v metroch oddelenou medzerou (RWY nn alebo RWY nn[L] alebo nn[C] alebo nn[R] SNOWBANK Lnn alebo Rnn alebo LRnn FM CL). Položka N – Snehové záveje na rolovacej dráhe. V prípade prítomnosti snehových závejov na rolovacej dráhe (rolovacích dráhach) sa v oznámení musí uviesť označenie rolovacej dráhy (označenia rolovacích dráh) nasledované medzerou a výrazom ‚SNOWBANK‘ (snehový závej) (TWY [nn]n alebo TWYS [nn]n/[nn]n/[nn]n… alebo ALL TWYS SNOWBANKS). Položka O – Snehové záveje priliehajúce k vzletovej a pristávacej dráhe. V prípade nahlásenia prítomnosti snehových závejov, ktoré presahujú výškový profil uvedený v snehovom pláne letiska, sa v oznámení musí uviesť nižšie číselné označenie vzletovej a pristávacej dráhy a výraz ‚ADJ SNOWBANKS‘ (priliehajúce snehové záveje) (RWY nn alebo RWY nn[L] alebo nn[C] alebo nn[R] ADJ SNOWBANKS). Položka P – Podmienky na rolovacej dráhe. V prípade, že sa stav rolovacej dráhy opíše ako klzký alebo zlý, v oznámení sa uvedie označenie rolovacej dráhy nasledované medzerou a výrazom ‚POOR‘ (zlý) (TWY [n alebo nn] POOR alebo TWYS [n alebo nn]/[n alebo nn]/[n alebo nn] POOR… alebo ALL TWYS POOR). Položka R – Podmienky na odbavovacej ploche. V prípade, že sa stav odbavovacej plochy opíše ako klzký alebo zlý, v oznámení sa uvedie označenie odbavovacej plochy nasledované medzerou a výrazom ‚POOR‘ (zlý) (APRON [nnnn] POOR alebo APRONS [nnnn]/[nnnn]/[nnnn] POOR alebo ALL APRONS POOR). Položka S – (NR) Nenahlásené. Položka T – Poznámky v jednoduchej formulácii.“